মঠের ভেতরে মহিলার মৃতদেহ উদ্ধার, গ্রেফতার মহারাজ

বসিরহাট : মঠের ভেতরে মহিলার মৃতদেহ উদ্ধার। অভিযোগ, মঠের মহারাজ কমল কৃষ্ণ মন্ডল মহিলাকে খুন করেছে। ঘটনায় মহারাজ ও এক মহিলা সহ মোট তিন জনকে আটক করেছে স্বরূপনগর থানার পুলিশ।

উত্তর চব্বিশ পরগনার বসিরহাটের স্বরূপনগর থানা এলাকায়, বুধবার বছর ৪২ এর গৃহবধূ তুলসী বিশ্বাসের মৃতদেহ উদ্ধার হয়। অশোকনগর কল্যাণগড় এলাকার বাসিন্দা তুলসী বিশ্বাস। অভিযোগ, গৃহবধূ মহারাজ কমল কৃষ্ণের সঙ্গে সাক্ষাৎ করতে আসতেন। বুধবার দুপুরে তিনি মাঠে আসেন। তারপর সন্ধ্যেবেলায় তার মৃতদেহ উদ্ধার হয় মঠের ভেতরে।

আরও পড়ুন, শীতকালেই কেন বাড়ে ব্রেন স্ট্রোক? জানুন

স্থানীয় পঞ্চায়েত সদস্যের দাবি, এই মহারাজের বিরুদ্ধে জমির আত্মসাৎ ও অর্থ তছরুপের অভিযোগ রয়েছে। পাশাপাশি একাধিক দুর্নীতির অভিযোগও রয়েছে এই মহারাজের বিরুদ্ধে। ঘটনায় মহারাজ ও এক মহিলা সহ মোট তিনজনকে আটক করে তদন্ত শুরু করেছে স্বরূপনগর থানার পুলিশ।

আরও অন্য খবর দেখুন